CELEX: 22012D0061
Language: sk
Date: 2012-03-30 00:00:00
Title: Rozhodnutie Spoločného výboru EHP č. 61/2012 z  30. marca 2012 , ktorým sa mení a dopĺňa príloha XIII (Doprava) a Protokol 37 k Dohode o EHP

2.8.2012   
            
            
               SK
            
            
               Úradný vestník Európskej únie
            
            
               L 207/41
            
         ROZHODNUTIE SPOLOČNÉHO VÝBORU EHP
   č. 61/2012
   z 30. marca 2012,
   ktorým sa mení a dopĺňa príloha XIII (Doprava) a Protokol 37 k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 98 a 101,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 27/2012 z 10. februára 2012 (1).
            
         
               (2)
            
            
               Protokol 37 k dohode bol zmenený a doplnený rozhodnutím Spoločného výboru EHP č. 104/2011 z 30. septembra 2011 (2).
            
         
               (3)
            
            
               Rozhodnutie Komisie 2009/584/ES z 31. júla 2009, ktorým sa zriaďuje Riadiaca skupina na vysokej úrovni pre SafeSeaNet (3), sa má začleniť do dohody.
            
         
               (4)
            
            
               V záujme riadneho fungovania dohody je potrebné zmeniť a doplniť protokol 37 k dohode tak, aby zahŕňal riadiacu skupina na vysokej úrovni zriadenú rozhodnutím 2009/584/ES, ako aj zmeniť a doplniť prílohu XIII s cieľom vymedziť postup zapojenia sa do tejto skupiny,
            
         PRIJAL TOTO ROZHODNUTIE:
   Článok 1
   Za bod 55aa (vypustený) v prílohe XIII k dohode sa vkladá tento text:
   
               „55ab.
            
            
               
                  32009 D 0584: rozhodnutie Komisie 2009/584/ES z 31. júla 2009, ktorým sa zriaďuje Riadiaca skupina na vysokej úrovni pre SafeSeaNet (Ú. v. EÚ L 201, 1.8.2009, s. 63).
               Spôsoby zapojenia štátov EZVO v súlade s článkom 101 dohody:
               Každý štát EZVO môže v súlade s článkom 3 rozhodnutia Komisie 2009/584/ES vymenovať osobu, ktorá sa bude ako pozorovateľ zúčastňovať na zasadnutiach Riadiacej skupiny na vysokej úrovni pre SafeSeaNet.“
            
         Článok 2
   Do protokolu 37 (obsahujúceho zoznam stanovený v článku 101) k dohode sa vkladá tento bod:
   
               „34.
            
            
               Riadiaca skupina na vysokej úrovni pre SafeSeaNet (rozhodnutie Komisie 2009/584/ES).“
            
         Článok 3
   Znenie rozhodnutia 2009/584/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 1. mája 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4), alebo v deň nadobudnutia účinnosti rozhodnutia Spoločného výboru EHP č. 59/2012 z 30. marca 2012 (5), podľa toho, ktorý dátum bude neskôr.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. marca 2012.
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 161, 21.6.2012, s. 33.
   
      (2)  Ú. v. EÚ L 318, 1.12.2011, s. 42.
   
      (3)  Ú. v. EÚ L 201, 1.8.2009, s. 63.
   
      (4)  Ústavné požiadavky neboli oznámené.
   
      (5)  Pozri stranu 39 tohto úradného vestníka.